Cha In-ha

Lee Jae-ho (Hangul: 이재호) dikenali dengan nama samaran Cha In-ha (Hangul: 차인하), ()  merupakan seorang pelakon dan penyanyi berasal dari Korea Selatan. Dia dikenali melalui drama The Banker, Clean with Passion for Now, dan Love with Flaws. Dia juga merupakan bekas anggota kumpulan muzik Surprise U dibawah label Fantagio.

Biografi 
Cha In-ha lahir dengan nama Lee Jae-ho pada 15 Julai 1992. Dia memulakan kerjayanya sebagai anggota kumpulan muzik Surprise U pada tahun 2017. Dia juga membintangi filem pendek bertajuk You, Deep Inside of Me. Dia berperanan sebagai Hwang Jae-min dalam drama Clean with Passion for Now. Selain itu, In-ha muncul dalam drama Are You Human Too? dan Temperature of Love. Dalam masa kematiannya, dia masih berperanan dalam drama Love with Flaws sebagai Joo Won-seok.

Kematian 
Cha In-ha meninggal dunia pada 3 Disember 2019 dengan penyebab yang masih belum diketahui. Dia ditemui telah meninggal dunia oleh pengurusnya di rumahnya. Agen In-ha, Fantagio, meminta agar tidak menyebarkan "khabar angin dan laporan spekulasi" yang melibatkan kematiannya bagi menghormati keluarganya dan mereka telah menyatakan bahawa pengebumiannya dilakukan secara tertutup. Pihak polis menyatakan bahawa Cha In-ha tidak meninggalkan sebarang "pesanan terakhir" dan pihak keluarga meminta untuk tidak dilakukan tindakan bedah siasat.

The New York Times, The Guardian, dan Deadline Hollywood telah melakukan perbandingan kematiannya dengan kematian Sulli dan Goo Ha-ra dimana kedua-duanya meninggal dunia pada usia muda dalam tempoh waktu dua bulan sebelum kematian In-ha. The Korea Times melaporkan mengenai kebimbangan terhadap kejadian peniruan bunuh diri yang semakin meningkat.

Filemografi 
 You, Deep Inside of Me (2017)
 Temperature of Love (2017)
 Queen of Mystery 2 (2018)
 Wok of Love (2018)
 Are You Human Too? (2018) 
 Clean with Passion for Now (2018-2019)
 The Banker (2019)
 Love with Flaws (2019)

Rujukan

Pautan luar 
 
 Soompi News | Cha In-ha
 Rakuten Viki - Cha In-ha (차인하)

Penyanyi Korea Selatan
Pelakon lelaki Korea Selatan